പഞ്ചാബിലെ അമൃത്സറില് ഇന്ത്യപാക് അതിര്ത്തിക്ക് സമീപം ഡ്രോണ് കണ്ടെത്തി ദില്ലി : പഞ്ചാബിലെ അമൃത്സറില് ഇന്ത്യപാക് അതിര്ത്തിക്ക് സമീപം ഡ്രോണ് കണ്ടെത്തി. അജ്നല പൊലീസ് സ്റ്റേഷന് പരിധിക്കുള്ളിലാണ് ഡ്രോണ് സാന്നിദ്ധ്യം കണ്ടെത്തിയത്. ബിഎസ്എഫ് ഉദ്യോഗസ്ഥര് ഡ്രോണിന് നേരെ വെടിയുതിര്ത്തതോടെ അതിര്ത്തി കടന്ന് ഡ്രോണ് അതിര്ത്തി കടന്ന് പാകിസ്താന് ഭാഗത്തേക്ക് പോയി. ഇന്ത്യന് ഭാഗത്തേക്ക് ആയുധങ്ങളോ മറ്റോ കടത്താന് ഡ്രോണ് ഉപയോഗിച്ചതായി സംശയിക്കുന്നതായി സുരക്ഷസേന അറിയിച്ചു. അതിനിടെ ജമ്മുകശ്മീരിലെ ബാരാമുള്ളയില് ഒരു ഭീകരനെ സുരക്ഷ സേന വധിച്ചു. കുല്ഗാം സ്വദേശിയായ ജാവിദ് അഹമ്മദ് വാനിയെന്ന ഭീകരനെയാണ് വധിച്ചത്. ഒരു സുരക്ഷ ജീവനക്കാരനെ കൊലപ്പെടുത്താനുള്ള പദ്ധതി ഭീകരന് തയ്യാറാക്കിയിരുന്നതായി പൊലീസ് പറഞ്ഞു. കുടിയേറ്റ തൊഴിലാളികളെ കൊലപ്പെടുത്തിയ ഭീകരന് ഗുല്സാറിന്റെ പങ്കാളിയായിരുന്നു ഇയാളെന്നും പൊലീസ് വ്യക്തമാക്കി. തോക്കും തിരകളും ഗ്രനേഡും ഇയാളില് നിന്ന് കണ്ടെടുത്തിട്ടുണ്ട്.കഴിഞ്ഞ ദിവസങ്ങളില് നിരവധി കുടിയേറ്റ തൊഴിലാളികളാണ് ഭീകരാക്രമണത്തില് കൊല്ലപ്പെട്ടത്. നിരവധിപ്പേര്ക്ക് പരിക്കേറ്റു. സാധാരണക്കാര്ക്ക് നേരെ ആക്രമണം വര്ദ്ധിച്ചതോടെ പ്രദേശത്ത് സുരക്ഷ വര്ധിപ്പിച്ചിട്ടുണ്ട്. The drone was found near the IndoPak border in Amritsar, Punjab